Марко Ганчев
Кръговрат

chitanka.info

От общественото робство

бягахме на свобода

в пасторалното удобство

на семейната среда.

А наопаки децата

вън от къщи на свой ред

си намират свободата

от семейния ни гнет.

Кръговрат. Разбирам, брате,

че това е кръговрат.

Кой пък всички кръговрати

все върти край моя врат?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.